### 9.      Drøftelse af prioritering af anlægsbevilling til vejvedligeholdelse i byområder i 2018

**Åbent**

Sagsnr.: 326-2017-40654       J.nr.: 00.30.08           Dokumentnr.:
326-2018-5140

**Sagstype**

Drøftelse.

**Resume og sagens baggrund**

På investeringsoversigten for 2018 er der afsat et
rådighedsbeløb på 7,346 mio. kr. til vejvedligeholdelse i byområder.
Vedligeholdelsen omfatter kørebaner, cykelstier og fortove. Der søges i en
anden sag om frigivelse af det samlede rådighedsbeløb. Teknik- og Miljøudvalget
skal drøfte prioriteringen af anlægsbevillingen med henblik på endelig
beslutning på udvalgets møde den 1. marts 2018.

**Indstillinger**

Chefen for Vej, Ejendom og Affald indstiller, at udvalget
drøfter administrationens forslag til prioritering af anlægsbevillingen til asfaltvedligehold
i 2018.

**Behandling**

Teknik- og Miljøudvalget.

**Sagsfremstilling**

[adresse] veje er registreret i
vejforvaltningssystemet [adresse], som løbende vedligeholdes blandt andet med
hensyn til vurderingen af vejenes tilstand. Vejene i byområder bliver derfor
tilstandsregistreret hvert 5.-7. år, senest i 2017.

Udover tilstandsregistrering fra [adresse] modtager kommunen
henvendelser fra borgere om dårlige veje, og administrationen udfører selv
løbende tilstandsregistreringer og samler disse oplysninger på tre lister. Se
Bilag 1, 2 og 3.

I forslaget til prioritering af anlægsbudgettet til
vejvedligeholdelse i 2018 indgår derfor blandt andet data fra [adresse],
borgerhenvendelser og egne tilstandsregistreringer. Herudover indgår
information om planlægning hos ledningsejere og eventuelt virksomheder samt
kommunens egne eventuelle planer og andre projekter. I Bilag 4 vises
administrationens forslag til prioritering af anlægsbudgettet til
vejvedligeholdelse i 2018.

Det foreslås blandt andet på baggrund af Teknik- og
Miljøudvalgets tidligere drøftelser, at cirka 3 mio. kr. i 2018 bliver brugt på
opgradering af [adresse] som en del af en samlet investering, hvor også
anlægsbudgettet til trafiksikkerhed og koordinering med ledningsarbejder indgår.
Der fremlægges i en anden sag et forslag om, at der skal udarbejdes en plan
for, hvordan [adresse] kan forbedres med hensyn til trafiksikkerhed,
belægninger, forskønnelse og tilgængelighed.

Det foreslås derfor samlet, at anlægsbeløbet til
vejvedligeholdelse i 2018 prioriteres på følgende strækninger i den nævnte
rækkefølge: [adresse] (4400), [adresse] (4400), [adresse] (4400), [adresse] (4400) (kun
fortov), [adresse] (4400) (kun fortov), [adresse] (4400) (inklusiv fortov),
[adresse] (4400), Poppelbakken (4400) (Cykelsti), [adresse] (4400), [adresse]
(4593), [adresse] og [adresse] (4470) (inkl. fortov), [adresse] (4593)
(fortov), [adresse] og [adresse] (4270) (jernbaneoverskæring).

Der kan i løbet af året opstå ændringer i
forsyningsselskabernes prioritering, og dermed også et ændret behov for
koordinering af kommunes egne projekter. Der kan også vise sig enten gunstige
eller ugunstige priser ved udbud med videre. Derfor lægges der op til, at
administrationen kan foretage ændret prioritering på grundlag af
prioriteringsliste, egen besigtigelse og [adresse].

Tobias Lassen vil blive endeligt tilrettet på baggrund
af udvalgets drøftelser og fremlægges til endelig vedtagelse på udvalgets møde
den 1. marts 2018.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Registreringer - Kørebaner | 326-2018-35220 |
| Bilag 2 - Registreringer - Cykelstier | 326-2018-35212 |
| Bilag 3 - Registreringer - Fortove | 326-2018-35210 |
| Bilag 4 - Samlet forslag til prioritering af vejvedligehold i 2018 | 326-2018-35173 |